钦定古今图书集成/理学汇编/文学典/第097卷 > 杜庠
## 钦定古今图书集成/理学汇编/文学典/第097卷 > 杜庠

按《列朝诗集》：庠字公序，长洲人。少从昆山张和学，门
人皆轻之。和赠诗曰：“炳蔚虎豹文，荦荦珊瑚枝。”学子
乃改视焉。景泰甲戌进士，除攸县知县，顷之罢归。公
序负逸才，在都下会饮于陆孟昭馆中，海内诗人，毕
集云间。张汝弼拱揖曰：“此过《赤壁》，题惊人句，杜先生
也。”持酒前为寿。长安中竞呼为杜赤壁。仕不得志，放
情诗酒，往来湖浙间，自称西湖醉老。有《楚游江浙歌
风集》。公序与卞华伯、张汝弼游好，详其诗体，粗豪奔
放，不暇持择，亦卞、张之辈流也。